സര്ക്കാരുകളുടേത് നികുതി ഭീകരത സംസ്ഥാനം സബ്സിഡി നല്കണമെന്ന് വി.ഡി.സതീശന് തിരുവനന്തപുരം: കേന്ദ്ര സംസ്ഥാന സര്ക്കാരുകള് നടത്തുന്നത് നികുതി ഭീകരതയാണെന്ന് പ്രതിപക്ഷ നേതാവ് വി.ഡി.സതീശന്. കേന്ദ്രം നികുതി കുറച്ചതു പോലെ സംസ്ഥാനവും നികുതി കുറയ്ക്കണമെന്നും ഇപ്പോഴത്തെ വിലക്കുറവ് താത്കാലിക ആശ്വാസം മാത്രമാണെന്നും വി.ഡി.സതീശന് പറഞ്ഞു. ഇപ്പോള് ഉണ്ടായിരിക്കുന്നത് നിസാര കുറവ് മാത്രമാണ്. വില ഇനിയും ഉയരും. യുഡിഎഫ് സമരവുമായി മുന്നോട്ട് പോകുമെന്നും പ്രതിപക്ഷ നേതാവ് വ്യക്തമാക്കി. കേന്ദ്രത്തിന്റെ ഇപ്പോഴത്തെ നികുതി കുറയ്ക്കല് തട്ടിപ്പ് ഡിസ്കൗണ്ട് ആണെന്നും സതീശന് പറഞ്ഞു. 50 രൂപയുടെ സാധനത്തിന് 75 രൂപ വിലയിട്ട് 70 രൂപയ്ക്ക് വില്ക്കുന്നത് പോലെയാണെന്ന് അദ്ദേഹം പറഞ്ഞു. സംസ്ഥാന സര്ക്കാരിന്റെ സാമ്ബത്തിക ബാധ്യത മനസിലാക്കുന്നുവെന്നു പറഞ്ഞ സതീശന് കേന്ദ്ര സര്ക്കാര് ഇന്ധനവില ഉയര്ത്തുമ്ബോള് ലഭിക്കുന്ന അധിക വരുമാനം ഫ്യൂവല് സബ്സിഡിയായോ കുറച്ചോ നല്കാനാണ് പ്രതിപക്ഷം ആവശ്യപ്പെടുന്നതെന്ന് അദ്ദേഹം വ്യക്തമാക്കി. ടാക്സി, മത്സ്യത്തൊഴിലാളി, സ്കൂള് ബസ്, പ്രൈവറ്റ് ബസുകള് എന്നിങ്ങനെ വിവിധ മേഖലകളില് സാഹചര്യമനുസരിച്ച് സബ്സിഡി ഏര്പ്പെടുത്താന് സര്ക്കാര് തയ്യാറാവണമെന്നും പ്രതിപക്ഷ നേതാവ് പറഞ്ഞു. കേന്ദ്ര നടപടി പോക്കറ്റടിക്കാരന്റെ ന്യായം പോലെ, കേരളം നികുതി കുറയ്ക്കില്ല: ധനമ ന്ത്രി അതേസമയം, എക്സൈസ് തീരുവ കുറച്ച കേന്ദ്ര നടപടിയെ കെപിസിസി പ്രസിഡന്റ് കെ.സുധാകരന് സ്വാഗതം ചെയ്തു. വൈകിയെങ്കിലും സദ്ബുദ്ധി തോന്നിയതിന് കേന്ദ്രസര്ക്കാരിനോട് നന്ദിയുണ്ടെന്ന് അദ്ദേഹം പറഞ്ഞു. കേന്ദ്ര സര്ക്കാര് നികുതി കുറച്ചിട്ടും സംസ്ഥാന സര്ക്കാര് അതിനു തയ്യാറായില്ലെങ്കില് സമരം സര്ക്കാരിനെതിരെയാകുമെന്ന മുന്നറിയിപ്പും കെപിസിസി പ്രസിഡന്റ് നല്കി. സംസ്ഥാന സര്ക്കാര് ഇന്ധന നികുതി കുറയ്ക്കാന് തയ്യാറായില്ലെങ്കില് ശക്തമായ പ്രക്ഷോഭം നടത്തുമെന്ന് ബിജെപി സംസ്ഥാന അധ്യക്ഷന് കെ.സുരേന്ദ്രനും പറഞ്ഞു. ഇന്ധനവിലയുടെ കാര്യത്തില് സംസ്ഥാനം കേന്ദ്ര സര്ക്കാരിനെ മാതൃകയാക്കണമെന്നും സുരേന്ദ്രന് കൂട്ടിച്ചേര്ത്തു.